中華蘇維埃共和國

中華蘇維埃共和國係中國共產黨1931年喺江西瑞金成立嘅一個國家。呢個國家統治當時畀中共控制嘅地區，最大嘅控制地區係中央蘇區，喺而家嘅江西、福建交界嘅地方。

中華蘇維埃共和國從成立起手就畀中華民國國民政府圍剿，1934年畀國軍打敗，中共嘅工農紅軍開始長征，著草去咗陝西延安。1937年9月6號，根據中共同國民政府嘅協議，唔再用中華蘇維埃共和國呢個名。

有部分中國共產黨嘅反對者，會形容呢個政權係蘇聯嘅附庸，不時會引用毛澤東成立呢個政權嘅歷史，喺中共政府話異見者係漢奸嘅時候，提出反駁，批評指控中國共產黨先係漢奸嘅觀點。

中國共產黨
中國史
已經冇咗嘅亞洲國